Azərbaycan Respublikası Vergilər Nazirliyinin 27 iyun 2018-ci il tarixli 1817050000004800 nömrəli Kollegiya Qərarı ilə təsdiq edilmişdir.

**“Maliyyə institutları tərəfindən məlumat verilməli hesablar barədə hesabat”ın tərtib edilməsi**

**Qaydası**


Bu Qayda “Azərbaycan Respublikasının Vergi Məcəlləsində dəyişikliklər edilməsi haqqında” Azərbaycan Respublikasının 2016-cı il 16 dekabr tarixli 454-VQD nömrəli Qanununun tətbiqi və “Azərbaycan Respublikası Vergi Məcəlləsinin təsdiq edilməsi, qüvvəyə minməsi və bununla bağlı hüquqi tənzimləmə məsələləri haqqında” Azərbaycan Respublikası Qanununun və bu Qanunla təsdiq edilmiş Azərbaycan Respublikası Vergi Məcəlləsinin tətbiq edilməsi barədə” Azərbaycan Respublikası Prezidentinin 2000-ci il 30 avqust tarixli 393 nömrəli Fərmanında dəyişikliklər edilməsi haqqında” Azərbaycan Respublikası Prezidentinin 23 dekabr 2016-cı il tarixli 1171 nömrəli Fərmanının 2.1.3-cü yarımbəndinin icrası məqsədi ilə hazırlanmışdır və “Maliyyə institutları tərəfindən məlumat verilməli hesablar barədə hesabat”ın (bundan sonra – hesabat) tərtib edilməsi qaydalarını müəyyən edir.

Hesabat Vergi Məcəlləsinin 16.1.11-4-cü və 76-1-ci maddələrinə uyğun olaraq maliyyə institutu hesab olunan vergi ödəyiciləri tərəfindən müəyyən edilmiş proqram təminatı vasitəsilə elektron formatda təqdim edilir.


**Maliyyə institutu haqqında ümumi məlumat.**

- **1-ci (“VÖEN”)** **sətrin** xanalarında (hər xanada bir rəqəmlə) hesabatı təqdim edən maliyyə institutunun VÖEN-i yazılır.

**Misal:**




- **2-ci (“Maliyyə institutunun tam adı”) sətrin** xanalarında maliyyə institutunun tam adı böyük çap hərfləri ilə (hər xanada bir hərflə) yazılır.

**Misal:**


- **3-cü (“Maliyyə institutunun fəaliyyət növü”)** **sətrinin** xanalarında hesabatverən maliyyə institutunun bank fəaliyyətini həyata keçirən təşkilat, investisiya təşkilatı, depozitar təşkilat, yaxud da həyatın yığım sığortası təşkilatına aid edilməsi barədə məlumat daxil edilməlidir.

**Misal:**




- **4-cü (“Maliyyə institutunun hüquqi ünvanı (daimi fəaliyyət göstərən orqanının yerləşdiyi yerin ünvanı)”) sətrin** xanalarında, maliyyə institutunun hüquqi ünvanı, faktiki ünvanı hüquqi ünvandan fərqləndiyi halda faktiki ünvan qeyd olunmalıdır.

**Misal:**



- **5-ci (“Maliyyə institutunun hüquqi ünvanının (daimi fəaliyyət göstərən orqanının yerləşdiyi yerin ünvanının) poçt indeksi”) sətrin** xanalarında, maliyyə institutunun hüquqi ünvanının poçt indeksi, faktiki ünvan hüquqi ünvandan fərqləndiyi halda faktiki ünvanın poçt indeksi hissəsi barədə məlumat daxil edilməlidir.


**Misal:**



- **6-cı (“Maliyyə institutunun fəaliyyət növünün kodu və adı”) sətir** üzrə maliyyə institutunun əsas və digər fəaliyyət növünə aid məlumatları müvafiq olaraq **6.1-ci (“Əsas fəaliyyət növünün kodu və adı”) və 6.2-6.4-cü (“Digər fəaliyyət növünün kodu və adı”)** sətirlər üzrə qeyd olunur.


- **6.1-ci** **(“Əsas fəaliyyət növünün kodu və adı”) sətrin** xanalarında soldan sağa doğru üçüncü xanadan başlayaraq vergi ödəyicisinin əsas fəaliyyət növünün statistik kodu və adı aşağıdakı kimi yazılır.

**Misal:**




- **6.2-ci (“Digər fəaliyyət növünün kodu və adı”), 6.3-cü (“Digər fəaliyyət növünün kodu və adı”) və 6.4-cü (“Digər fəaliyyət növünün kodu və adı”) sətirlərin** (əgər fəaliyyət növü çoxdursa, onda az dövriyyəsi olan fəaliyyət növlərinin dövriyyələrini cəmləşdirərək 6.4-cü sətirdə digər fəaliyyət növləri kimi yazmaq lazımdır) xanalarında vergi ödəyicisinin əsas fəaliyyət növü olmayan digər fəaliyyət növünün statistik kodu və maliyyə institutunun fəaliyyət növünün adı qeyd edilir.

**Misal:**




- **7-ci (“GİİN”)** (Global Intermediary Identification Number -Qlobal Vasitəçi İdentifikasiya Nömrəsi) **sətrin** xanalarına ABŞ-ın Daxili Gəlirlər Xidmətinin (bundan sonra – IRS) rəsmi internet səhifəsində qeydiyyatdan keçmiş hər bir maliyyə institutuna verilən unikal 16 rəqəmli identifikasiya nömrəsi (GİİN) daxil edilməlidir.

**Misal:**



- **8-ci (“Təqdim olunmuş əlavələrin sayı”) sətrin** xanalarına hesabatın təqdim edilmiş əlavələrinin sayı qeyd olunmalıdır.

**Misal:**



- **9-cu (“Hesabatın növü”) sətrin** xanalarına təqdim edilən növünə uyğun olaraq hesabatın aşağıda göstərilən növlərindən biri seçilərək işarələnməlidir.

**Cari** - hesabatı maliyyə institutları tərəfindən vergi və maliyyə məlumatlarının mübadiləsini nəzərdə tutan, Azərbaycan Respublikasının tərəfdar çıxdığı beynəlxalq müqavilələrin tələbləri əsasında hesabat ili üçün növbəti hesabat ilinin iyun ayının 30-dan gec olmayaraq təqdim edilir;


**Dəqiqləşdirilmiş** – təqdim edilmiş hesabatdakı uyğunsuzluqlarla bağlı Vergilər Nazirliyi tərəfindən maliyyə institutuna bildiriş göndərildikdən sonra və ya maliyyə institutunun özü tərəfindən aşkar edilmiş uyğunsuzluğun aradan qaldırılması məqsədilə təqvim ilinin 30 sentyabr tarixinədək və ya maliyyə institutlarında vergi monitorinqi və (və ya) səyyar vergi yoxlamasının başlandığı günədək təqdim edilir. Təqdim edilmiş sonuncu hesabat (cari və ya dəqiqləşdirilmiş) seçilərək dəqiqləşdirilmiş hesabat hazırlamaq mümkündür və maliyyə institutuna Vergilər Nazirliyinə təqdim etdiyi məlumatları redaktə etmək imkanı verir. Dəqiqləşdirilmiş hesabatda yalnız məlumatları dəqiqləşdirilən hesab sahibləri barəsində deyil, sonuncu (cari və ya dəqiqləşdirilmiş) hesabatdakı bütün hesab sahibləri barəsində məlumatlar daxil edilir. Bu halda hər bir hesab sahibinin hesabatının növü avtomatik olaraq “Yeni” seçilir.

**Düzəliş** - təqdim edilmiş hesabat xarici dövlətin səlahiyyətli orqanına ötürüldükdən sonra həmin orqan tərəfindən düzəliş edilməsi tələb edildikdə, düzəliş edilir. Düzəliş edilmiş məlumatlar daxil edilərkən hesab sahibinin hesabatının növü kimi yalnız “Düzəliş” hesabat növünü seçmək mümkün olur;

**Dəyişiklik** - təqdim edilmiş müvafiq hesabat Vergilər Nazirliyi tərəfindən beynəlxalq müqavilələrin tərəfi olan xarici dövlətin səlahiyyətli orqanına ötürüldükdən sonra Azərbaycan Respublikasının hesabatverən maliyyə institutu müvafiq hesabatdakı hər hansı məlumatda dəyişiklik etmək istədikdə seçilir. Bu halda müvafiq hesab sahibləri barəsindəki məlumatları dəyişiklik edilmiş şəkildə təqdim etmək mümkün olur;

**Ləğv olma** - hesabat Vergi Məcəlləsinin 149.4-cü maddəsinə əsasən hüquqi şəxsin ləğv edilməsi haqqında qərarda göstərilən ləğv olunma tarixindən sonra 30 gün ərzində təqdim edilir və ləğv olma tarixi qeyd edilir. Bu halda “GÜN.AY.İL” formatından istifadə edilməlidir.


**Misal:** Maliyyə institutu 2016-cı il üçün “Maliyyə institutları tərəfindən məlumat verilməli hesablar barədə Hesabat”ı təqdim edir. Bu halda 2017-ci ilin iyul ayının 1-dək təqdim olunan hesabatın 9-cu “Hesabatın növü” sətrində “Cari” xanasına “X” işarəsi yazılır:



- **10-cu (“Hesabat verilməli hesablar mövcud deyil”)** **sətrin** xanaları işarələndikdə maliyyə institutu hesabat dövrü üçün hesabat verilməli hesablar barədə məlumatın mövcud olmamasını təsdiqləyir.


Maliyyə institutunun bəyan ediləcək məlumatları olmadığı halda belə hesab sahibləri barədə hesabatın 1 nömrəli əlavəsinin 3-cü bölməsindəki məlumatların doldurulması tələb edilir. Belə ki, 1 nömrəli əlavə məqsədləri üçün maliyyə institutu hərtərəfli yoxlama prosedurları nəticəsində fiziki şəxs olan hesab sahibləri arasında “ABŞ şəxsi” (ABŞ vətəndaşı və ya rezidenti olan fiziki şəxs, ABŞ-da və ya ABŞ-ın, yaxud onun hər hansı ştatının qanunvericiliyinə əsasən təşkil edilən ortaqlıq və ya korporasiya) əlamətləri və ya bu əlamətlərdən birini aşkar edərsə, lakin həmin şəxslərin hesablarının hesabat verilməli hesab olmadığını (yəni şəxslərin “müəyyən edilmiş ABŞ şəxsi” və ya “əməkdaşlıq etməyən” hesab sahibi olmadıqlarını) müəyyən edərsə və ya hesab sahibi arasında “ABŞ şəxsi” olarsa, hesabatın müvafiq əlavələrini boş, lakin hesabatın 3-cü bölməsindəki məlumatları doldurulmaqla təqdim edir.

**Misal:** Maliyyə institutunun 1 nömrəli əlavə üzrə bəyan ediləcək məlumatları olmadığı halda təqdim olunan hesabatın 10-cu (“Hesabat verilməli hesablar mövcud deyil”) sətrinin qarşısındakı birinci xanaya “X” işarəsi yazılır:




- **11-ci (“Hesabat dövrü”) sətrin** xanalarında hesabatın hansı təqvim ilinə aid olmasından asılı olaraq müvafiq təqvim ili (hər xanada bir rəqəmlə) qeyd olunur. Hesablar barədə məlumatlar müvafiq təqvim ili başa çatdıqdan sonra növbəti ilin 1 iyul tarixinədək Vergilər Nazirliyinə təqdim edilməlidir.

**Misal:** Əgər hesabat 2016-cı il üzrə tərtib edilirsə, bu halda hesabat dövrü soldan sağa doğru aşağıdakı qaydada yazılır:




- **12-ci (“Hesab sahiblərinin ümumi sayı”) sətrin və 13-cü (“Hesabların ümumi sayı”) sətrin** xanalarına müvafiq olaraq hesabat verilən hesab sahiblərinin və məlumat verilən hesabların ümumi sayı barədə məlumat, **12.1-ci və 12.2-ci, 13.1-ci və 13.2-ci sətirlərdə** isəsözügedən məlumatların hüquqi və fiziki şəxslər üzrə bölgüsü qeyd olunmalıdır.

**Misal:** Əgər tərtib edilmiş hesabatda təqdim ediləcək hesab sahiblərinin biri hüquqi, digəri isə fiziki olmaqla ümumi sayı “2”, hesabların 2-si hüquqi, digər 1-i isə fiziki şəxsə aid olmaqla “3” olduqda məlumatlar aşağıdakı qaydada yazılır:




- **14-cü (“Hesabların qalığı və ya dəyərinin cəminin dollar ekvivalenti”) sətrin**  xanalarına hesabların cəmi qalığının dollar ekvivalenti, 14.1-ci və 14.2-ci sətirlərin xanalarında isə həmin göstəricilərin fiziki və hüquqi şəxslər üzrə bölgüsü qeyd olunmalıdır. Hesabların qalığı və ya dəyərinin cəminin dollar ekvivalenti hesabatın aid olduğu ilin son gününə Azərbaycan Respublikasının Mərkəzi Bankının müəyyənləşdirdiyi rəsmi məzənnə ilə müəyyən edilmiş dollar ekvivalenti daxil edilməlidir.

**Misal:** Maliyyə institutu tərəfindən təqdim edilən hesabatda göstərilən “Hesabların qalığı və ya dəyərinin cəminin dollar ekvivalenti” hüquqi şəxslər üzrə 400 000,0 ABŞ dolları, fiziki şəxslər üzrə isə 150 515,0 ABŞ dolları olmaqla cəmi qalıq 550 515,0 ABŞ dolları olduqda məbləğlər müvafiq xanalara aşağıdakı kimi yazılır:




- **15-ci (“Hesablara (hesablarla bağlı) ödənilmiş və ya hesablanmış dividendlərin məbləğinin cəmi (ABŞ dolları ilə)”) sətrin** xanalarına hesablara ödənilmiş və ya hesablanmış dividendlərin məbləğinin ABŞ dolları ilə cəmi, 15.1-ci və 15.2-ci sətirlərin xanalarında isə həmin göstəricilərin hüquqi və fiziki şəxslər üzrə bölgüsü əks olunmalıdır.

**Misal:**




- **16-cı (“Hesablara (hesablarla bağlı) ödənilmiş və ya hesablanmış faizlərin məbləğinin cəmi (ABŞ dolları ilə)”) sətrin** xanalarına hesablara ödənilmiş və ya hesablanmış faizlərin məbləğinin ABŞ dolları ilə cəmi, 16.1-ci və 16.2-ci sətirlərin xanalarında isə həmin göstəricilərin hüquqi və fiziki şəxslər üzrə bölgüsü əks olunmalıdır.

**Misal:**



- **17-ci (“Hesablara (hesablarla bağlı) ödənilmiş girovdan azad edilmə üzrə gəlirlərin məbləğinin cəmi (ABŞ dolları ilə)”) sətrin** xanalarına hesablara ödənilmiş girovdan azad edilmə üzrə gəlirlərin məbləğinin ABŞ dolları ilə cəmi, 17.1-ci və 17.2-ci sətirlərin xanalarında isə həmin göstəricilərin hüquqi və fiziki şəxslər üzrə bölgüsü əks olunmalıdır.

**Misal:**



- **18-ci (“Hesablara (hesablarla bağlı) ödənilmiş digər gəlirlərin məbləğinin cəmi (ABŞ dolları ilə)”) sətrin** xanalarına hesablara ödənilmiş digər gəlirlərin məbləğinin cəmi (ABŞ dolları), 18.1-ci və 18.2-ci sətirlərin xanalarında isə həmin göstəricilərin hüquqi və fiziki şəxslər üzrə bölgüsü əks olunmalıdır.

**Misal:**

