Azərbaycan Respublikası Vergilər Nazirliyinin 27 iyun 2018-ci il tarixli 1817050000004800 nömrəli Kollegiya Qərarı ilə təsdiq edilmişdir.

**“Maliyyə institutları tərəfindən məlumat verilməli hesablar barədə hesabat”a Əlavə № 2-nin tərtib edilməsi**


**Qaydası**

“Maliyyə institutları tərəfindən məlumat verilməli hesablar barədə hesabat”a Əlavə № 2 maliyyə institutu tərəfindən Ümumi Hesabatlılıq Standartının (Common Reporting Standard – CRS) tələblərinə uyğun olaraq doldurulmaqla, Bölmə 1 üzrə hesabat verilməli hesablar barəsində məlumatlar, Bölmə 2 üzrə iştirakçı olmayan yurisdiksiyada yerləşən və digər maliyyə institutu tərəfindən idarə olunan investisiya şirkəti və passiv qeyri-maliyyə institutunun nəzarət edən şəxsləri barədə məlumatlar, Bölmə 3 üzrə isə hesab sahibində aşkar edilmiş əlamətə uyğun olaraq ondan alınmış sənədlər barədə məlumatlar qeyd edilməlidir.

**Bölmə 1. Hesabat verilməli hesablar barəsində məlumatlar**

- **1-ci (“Hesab sahibinin hüquqi statusu”) sətrin** xanalarında barəsində məlumat təqdim edilən hesab sahibinin statusundan asılı olaraq “Fiziki şəxs” və ya “Hüquqi şəxs” seçimlərindən biri edilməlidir.


**Misal:** Hesab sahibinin hüquqi statusu hüquqi şəxs olduqda “Hesab sahibinin hüquqi statusu” sətrində “Hüquqi şəxs” xanasına “X” işarəsi qeyd edilir:



- **2-ci (“Hesab sahibinin növü”)** **sətrin** xanalarında“Hesab sahibinin hüquqi statusu” “Fiziki şəxs” kimi qeyd edildiyi halda “Müəyyən olunmuş şəxs” xanası seçilməlidir.


Hesab sahibinin hüquqi statusu “Hüquqi şəxs” kimi qeyd edildiyi halda “Hesab sahibinin növü” sətrində qeyd olunmuş xanalardan (“Barəsində hesabat verilməsi tələb olunan şəxs”, “Nəzarət edən şəxslərindən biri və ya bir neçəsi hesabat verilməli şəxs olan passiv qeyri-maliyyə institutu olan müəssisə (passiv NFE)” və ya “İştirakçı olmayan yurisdiksiyada yerləşən və digər maliyyə institutu tərəfindən idarə olunan investisiya şirkəti”) müvafiq olanı seçilir. “Nəzarət edən şəxslərindən biri və ya bir neçəsi hesabat verilməli şəxs olan passiv qeyri-maliyyə institutu olan müəssisə (passiv NFE)” və ya “İştirakçı olmayan yurisdiksiyada yerləşən və digər maliyyə institutu tərəfindən idarə olunan investisiya şirkəti” xanaları seçildikdə Bölmə 2-də göstərilən məlumatlar doldurulmalıdır.

**Misal:** Hesab sahibi xarici dövlətdə təsis olunmuş hüquqi şəxsin nümayəndəliyi olduqda, “Hesab sahibinin növü” sətrində hüquqi şəxslər üçün nəzərdə tutulan “Barəsində hesabat verilməsi tələb olunan şəxs” xanasında “X” işarəsi qeyd edilir:



- **3-cü (“Hesab sahibi olan hüquqi şəxsin adı”) sətrin** xanalarına hüquqi şəxs olan hesab sahibinin adı (təşkilati-hüquqi forması göstərilməklə tam adı) qeyd edilməlidir.

**Misal:**



- **4-cü (“Hesab sahibi olan fiziki şəxsin”)** sətri üzrə fiziki şəxs olan hesab sahibinin adı, soyadı,ata adı, fərdi identifikasiya nömrəsi (bundan sonra - FİN), doğulduğu tarixvədoğulduğu yer barədə məlumatlar müvafiq olaraq **4.1-ci**, **4.2-ci, 4.3-cü, 4.4-cü**, **4.5-ci və 4.6-cı** sətirlərin xanalarınadaxil edilir.


Şəxsiyyətini təsdiq edən sənədlərdə ata adı qeyd edilməyən fiziki şəxslər üçün “Ata adı” sətri üzrə müvafiq xana boş saxlanılır.

Azərbaycan vətəndaşının FİN-i həmin şəxsin şəxsiyyət vəsiqəsinin sağ aşağı küncündəki, axırdan birinci rəqəmi nəzərə alınmadan, son 7 rəqəm və hərflərdən ibarət koddur.

“Doğulduğu tarix” xanası “GÜN.AY.İL” formatında doldurulmalıdır.


**Misal:** Ad, soyad və ata adı: Jeffret Jordan Michael

Doğum tarixi: 07.08.1990




- **5-ci (“Hesab sahibinin rezidenti olduğu ölkə və VÖEN”) sətrin** xanalarına hesab sahibinin vergi rezidenti olduğu ölkə və VÖEN-i daxil edilir.


**Misal:**



- **6-cı (“Hesabın nömrəsi”) sətrin** xanalarına barəsində hesabat verilən hesabın Bankçılıq Standartları üzrə Avropa Komitəsi (ECBS) və Standartlaşdırma üzrə Beynəlxalq Təşkilat (İSO) tərəfindən müəyyən edilmiş İSO 13616 beynəlxalq standartına uyğun olaraq yaradılan, maliyyə institutları tərəfindən müştərilərə təqdim edilən bank hesab nömrəsi (bundan sonra - İBAN) daxil edilməlidir. Maliyyə hesabının İBAN nömrəsi mövcud deyildirsə, bu xanada hesabı identifikasiya edən digər məlumat daxil edilməlidir (məsələn: hesab nömrəsinə ekvivalent olan funksional nömrə, müqavilə nömrəsi və s.). Əgər hesab nömrəsi və ya hesabı identifikasiya edən digər məlumat mövcud deyildirsə, həmin xanalara hesabın nömrəsinin əvəzinə maliyyə institutu tərəfindən hesabat məqsədləri üçün müəyyən edilmiş digər unikal seriya nömrəsi daxil edilə bilər.


**Misal:**



****

- **7-ci (“Hesabın növü”) sətirdə** hesabın cari, depozit hesabı və yaxud digər növə aid olması barədə müvafiq xana qeyd edilməlidir.

**Misal:** Maliyyə institutu tərəfindən təqdim olunan hesabın növü “Cari hesab” olduqda “Hesabın növü” sətrində “Cari hesab” xanasına “X” işarəsi qeyd edilir:



- **8-ci (“Hesab sahibinin ünvanı barədə məlumatlar”) sətir** üzrə məlumatlar aşağıdakı qaydada daxil edilir:

- **8.1-ci (“Ölkə”) və** **8.2-ci (“Ölkə kodu”) sətirlərin** xanalarınabarəsində hesabat verilən fiziki və ya hüquqi şəxsin müvafiq olaraq daimi yaşayış ünvanı və ya qeydiyyatda olduğu ölkə barədə məlumat qeyd edilməlidir. Hesab sahibinin qeydiyyatda olduğu ölkə seçildikdə “Ölkə kodu” xanası avtomatik doldurulur.


“Daimi yaşayış ünvanı” dedikdə fiziki şəxsin vergi rezidenti olduğu ölkədəki ünvanı nəzərdə tutulur (daimi yaşayış ünvanı barədə məlumatın verilməsi mümkün deyildirsə, ünvan xanalarına maliyyə institutu tərəfindən fiziki şəxs olan hesab sahibi ilə əlaqə üçün istifadə edilən ünvan daxil edilir).

- **8.3-cü (“Şəhər (Rayon)”)** **sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının şəhər (rayon) hissəsi barədə məlumat daxil edilməlidir.

- **8.4-cü (“Poçt indeksi”) sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının poçt indeksi hissəsi barədə məlumat daxil edilməlidir.


- **8.5-ci (“Ünvan”) sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının digər hissələri (məsələn: küçə nömrəsi, ev nömrəsi və s.) barədə məlumatlar daxil edilməlidir.

**Misal:**




- **9-cu (“Hesab sahibinin Azərbaycan Respublikasının hesabat verən maliyyə institutundakı hesablarının ümumi sayı”) sətrin** xanaları maliyyə institutu tərəfindən mütləq doldurulmalı və həmin xanalara barəsində hesabat verilməli şəxsin hesabat verən maliyyə institutunun Azərbaycan Respublikasındakı bütün filiallarında olan hesablarının cəmi sayı qeyd edilməlidir.

**Misal:** “Ayna 15 Group LLC”-nin maliyyə institutunda 2 əmanət və 3 cari hesabı varsa hesablarının ümumi sayı xanasına 5 qeyd edilməlidir.



- **10-cu (“Hesabın açılma tarixinə görə növü”)** **sətrin** xanasında hesabın açılma tarixinə görə iki növündən biri – yeni və ya əvvəlcədən mövcud olan hesab (yəni, 1 iyul 2017-ci il tarixdə və ya daha sonra açılmışdırsa, “Yeni hesab”, 1 iyul 2017-ci il tarixədək açılmışdırsa, “Əvvəlcədən mövcud olan hesab”) seçilməlidir.


**Misal:** Hesab 1 mart 2017-ci il tarixində açılmışdırsa, “Hesabın açılma tarixinə görə növü” sətrində “Əvvəlcədən mövcud hesab” xanasına “X” işarəsi qeyd edilir:



- **11-ci (“Hesabın qalığına görə növü”)** **sətrin** xanaları (“Yüksək dəyərli hesab (1 000 000 ABŞ dollarından yuxarı)” və ya “Aşağı dəyərli hesab (1 000 000 ABŞ dollarından aşağı)”) yalnız “Hesab sahibinin hüquqi statusu” sətrinin xanalarından “Fiziki şəxs”, “Hesabın açılma tarixinə görə növü” sətrinin xanalarından isə “Əvvəlcədən mövcud olan hesab” seçimi edildikdə aktivləşir. Əgər fiziki şəxsə məxsus əvvəlcədən mövcud olan hesabın 30 iyun 2017-ci il tarixinə qalığı və ya dəyəri 1 000 000 ABŞ dollarınadəkdirsə, bu xanada “Aşağı dəyərli hesab” seçilir.


**Qeyd:** Əvvəlcədən mövcud olan aşağı dəyərli hesabların hərtərəfli yoxlanması üzrə son tarix 30.06.2018-ci il müəyyən edilmişdir.

**Misal:** 1 mart 2017-ci ildə açılmış hesabın30 iyun 2017-ci il tarixinə qalığı 1 000 000 ABŞ dollarından çox olarsa, “Hesabın qalığına görə növü” sətrində “Yüksək dəyərli hesab” xanasına “X” işarəsi qeyd edilir:



- **12-ci (“Hesab il ərzində bağlandıqda”)** **sətrin** xanalarına məlumat verilməli hesab hesabatın əhatə etdiyi dövr ərzində bağlandıqda “X” işarəsi qeyd edilməli və hesabın bağlanma tarixi yazılmalıdır.

**Misal:** 5 oktyabr 2016-cı il tarixində açılmış hesab 2 oktyabr 2017-ci il tarixində bağlandığı halda həmin xanaya məlumat aşağıdakı kimi qeyd edilməlidir.




- **13-cü (“Dövrün sonuna hesabın”) sətir** üzrəməlumatlar aşağıdakı qaydada daxil edilir:

- **13.1-ci (“Qalığı və ya dəyəri”) sətrin** xanalarında hesabat verilməli hesabın hesabat dövrünün sonuna olan qalığı və ya dəyəri (hesabat dövrünün sonunadək bağlanmışdırsa, hesabın bağlanmazdan əvvələ olan qalığı və ya dəyəri) qeyd edilməlidir. Bu halda hesabın qalığı və ya dəyəri hansı valyutadadırsa, konvertasiya aparılmadan həmin məbləğ göstərilə bilər. Birgə hesabların hər bir sahibi üçün bu xanada həmin hesabların tam qalığı və ya dəyəri göstərilir.

- **13.2-ci (“Valyuta kodu”)** **sətrin** xanalarında hesabın qalığının və ya dəyərinin, habelə hesaba ödənilmiş gəlirlərin ifadə olunduğu valyutanın kodu siyahıdan seçilərək əlavə edilir.

- **13.3-cü (“Qalığının və ya dəyərinin ABŞ dolları ekvivalenti”) sətrin** xanalarında 13.1-ci (“Qalığı və ya dəyəri”) sətrin xanalarındakı məbləğin həmin günə Azərbaycan Respublikasının Mərkəzi Bankının müəyyənləşdirdiyi rəsmi məzənnə ilə müəyyən edilmiş ekvivalenti daxil edilməlidir.

**Misal:** Hesab qalığının 204 100,00 manat olduğunu və qalığın 31.12.2017-ci il tarixindəki qalıq olduğunu, həmin tarixə Azərbaycan Respublikasının Mərkəzi Bankının müəyyənləşdirdiyi rəsmi məzənnənin 1.7001 olduğunu nəzərə alaraq 13.3-cü sətrin xanalarına həmin vəsaitin dollar ekvivalenti qeyd edilir:




- **14-cü (“Hesaba (hesabla bağlı) ödənilmiş və ya hesablanmış dividendlərin məbləği (ABŞ dolları ilə)”), 15-ci (“Hesaba (hesabla bağlı) ödənilmiş və ya hesablanmış faizlərin məbləği (ABŞ dolları ilə)”), 16-cı (“Hesaba (hesabla bağlı) ödənilmiş girovdan azad edilmə üzrə gəlirlərin məbləği (ABŞ dolları ilə)”) və 17-ci (“Hesaba (hesabla bağlı) ödənilmiş digər gəlirlərin məbləği (ABŞ dolları ilə)”) sətirlərin** xanaları bu barədə məlumat olduqda doldurulmalı, əks halda mövcud olan “0” rəqəmi saxlanılmalıdır.

Depozitar hesabları üzrə təqvim ili və ya digər müvafiq hesabat dövrü ərzində hesabda saxlanılan aktivlərlə bağlı hesaba (və ya hesabla bağlı) ödənilmiş və ya hesablanmış faizlərin, dividendlərin və digər gəlirlərin ümumi məbləği və Azərbaycan Respublikasının hesabat verən maliyyə institutunun hesab sahibi üçün depozitar, investisiya şirkəti, nominal saxlayıcı və ya agent kimi çıxış etdiyi aktivin satılmasından və ya girovdan azad edilməsindən əldə olunan və təqvim ili və ya digər müvafiq hesabat dövrü ərzində hesaba ödənilmiş və ya hesablanmış ümumi gəlirlər barəsində məlumat verilməsi tələb edilir.

Bank hesabları üzrə təqvim ili və ya digər müvafiq hesabat dövrü ərzində hesaba ödənilmiş və ya hesablanmış faizlərin ümumi məbləği barəsində məlumat verilməsi tələb edilir.

**Misal:** Yuxarıda qeyd edilən hesaba il ərzində hesablanmış faiz məbləği 2 050 USD olduğu halda həmin məbləğ 15-ci sətrin xanalarında qeyd edilməli, digər sətrin xanaları isə boş saxlanılmalıdır.



**Bölmə 2. İştirakçı olmayan yurisdiksiyada yerləşən və digər maliyyə institutu tərəfindən idarə olunan investisiya şirkəti və passiv qeyri-maliyyə institutunun nəzarət edən şəxsləri barədə məlumatlar**

Bu bölmə yalnız 1-ci bölmədə “Hesab sahibinin hüquqi statusu” sətri üzrə “Hüquqi şəxs” xanası, “Hesab sahibinin növü” sətri üzrə “İştirakçı olmayan yurisdiksiyada yerləşən və digər maliyyə institutu tərəfindən idarə olunan investisiya şirkəti” və ya “Nəzarət edən şəxslərindən biri və ya bir neçəsi hesabat verilməli şəxs olan passiv qeyri-maliyyə institutu olan müəssisə” xanaları seçildikdə doldurulur.

- **1-ci (“Hüquqi şəxsin adı”)** **sətrin** xanalarındahesab sahibi olan hüquqi şəxsin adı (təşkilati-hüquqi forması göstərilməklə tam adı) qeyd edilir.


- **2-ci (“Fiziki şəxsin”)** sətir üzrə nəzarət edən fiziki şəxsin adı, soyadı, ata adı və doğulduğu tarixbarədə məlumatlar müvafiq olaraq **2.1-ci, 2.2-ci, 2.3-cü və 2.4-cü** sətirlərin xanalarına daxil edilir.

Şəxsiyyətini təsdiq edən sənədlərdə ata adı qeyd edilməyən nəzarət edən fiziki şəxslər üçün “Ata adı” sətri üzrə müvafiq xana boş buraxılmalıdır. “Doğulduğu tarix” xanası hər bir halda doldurulmalıdır. Bu halda “GÜN.AY.İL” formatından istifadə edilməlidir.

**Misal:** Hüquqi şəxs: Ayna 15 Group LLC

Fiziki şəxs: James Daniel

Doğum tarixi: 12.06.1975



- **3-cü (“Ünvan barədə məlumatlar”)** **sətir** üzrə məlumatlar aşağıdakı qaydada daxil edilir:

- **3.1-ci (“Ölkə”) və** **3.2-ci (“Ölkə kodu”) sətirlər** xanalarabarəsində hesabat verilən fiziki və ya hüquqi şəxsin müvafiq olaraq daimi yaşayış və ya qeydiyyatda olduğu ölkəbarədə məlumat qeyd edilməlidir. Hesab sahibinin qeydiyyatda olduğu ölkə seçildikdə “Ölkə kodu” xanası avtomatik doldurulur.


“Daimi yaşayış ünvanı” dedikdə şəxsin vergi rezidenti olduğu ölkədəki ünvan nəzərdə tutulur (daimi yaşayış ünvanı barədə məlumatın verilməsi mümkün deyildirsə, ünvan xanalarına maliyyə institutu tərəfindən hesab sahibi ilə əlaqə üçün istifadə edilən ünvan daxil edilir).

- **3.3-cü (“Şəhər (Rayon)”)** **sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının şəhər (rayon) hissəsi barədə məlumat daxil edilməlidir.

- **3.4-cü (“Poçt indeksi”)** **sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının poçt indeksi hissəsi barədə məlumat daxil edilməlidir.


- **3.5-ci (“Ünvan”**) **sətrin** xanalarına hesab sahibinin daimi yaşayış və ya hüquqi (və ya faktiki) ünvanının digər hissələri (məsələn: küçə nömrəsi, ev nömrəsi və s.) barədə məlumatlar daxil edilməlidir.

**Misal:**



- **4-cü (“Fiziki şəxsin VÖEN-i və VÖEN-in aid olduğu ölkə kodu”)** **sətrin** xanasına hesab sahibinin xarici dövlətdə əldə etdiyi VÖEN-i və VÖEN-in alındığı ölkə qeyd edilməlidir.


**Misal:**



**Bölmə 3. Hesab sahibində aşkar edilmiş rezidentlik əlamətinə uyğun olaraq ondan alınmış sənədlər**

- **1-ci (“Aşkar edilmiş rezidentlik əlamətinə uyğun olaraq müəyyən edilmiş rezidentlikdən imtina edilməsinə dair müvafiq sənədlərin alındığı hesab sahiblərinin olmaması təsdiq edilir”)** **sətrin** xanasıişarələnməklərezidentlikdən imtina edilməsinə dair müvafiq sənədlərin alındığı hesab sahiblərinin olmadığı təsdiq edilir.

**Misal:**




- **2-ci (“Fiziki şəxsin”)** **sətir** üzrə fiziki şəxs olan hesab sahibinin adı, soyadı, ata adı və doğulduğu yer barədə məlumatlar müvafiq olaraq 2.1-ci, 2.2-ci, 2.3-cü və 2.4-cü sətirlərin xanalarına daxil edilir.

Şəxsiyyətini təsdiq edən sənədlərdə ata adı qeyd edilməyən fiziki şəxslər üçün “Ata adı” sətri üzrə müvafiq xana boş buraxılmalıdır. “Doğulduğu tarix” xanası hər bir halda doldurulmalıdır. Bu halda “GÜN.AY.İL” formatından istifadə edilməlidir.


**Misal:** Fiziki şəxs: James Daniel

Doğum tarixi: 12.06.1975




- **3-cü (“Hesab sahibində aşkar edilmiş əlamətlər”)** **sətrin** xanalarında hesab sahibinin hesabındakı vəsaitin qalığı və ya dəyərindən asılı olmayaraq (“Xarici dövlətə aid rezidentliyi”; “Maliyyə vəsaitlərinin xarici dövlətdə mövcud olan hesaba köçürülməsinə dair uzunmüddətli ödəniş tapşırıqları”; “Poçtun saxlanması göstərişi” və ya maliyyə institutunun baza məlumatlarında hesab sahibinə məxsus yeganə ünvanın xarici dövlətdəki “vasitəçi ünvanı” olması”; “Xarici dövlətdəki telefon nömrəsi”; “Xarici dövlətdə ünvanı olan şəxsə hesab ilə əlaqədar verilmiş etibarnamə və ya imza hüququ”; “Xarici dövlətdə poçt və ya daimi yaşayış ünvanı”) qeyd aparılmalıdır.

**Misal:** Hesab sahiblərinin əlamətinə xarici dövlətə aid rezidentliyi uyğun gəldikdə, həmin xana “X” işarəsi ilə qeyd edilməlidir:




- **4-cü (“Aşkar edilmiş əlamətə uyğun olaraq müəyyən edilmiş rezidentlikdən imtina edilməsinə dair alınmış müvafiq sənədlər”) sətrin** xanasınamaliyyə institutu tərəfindən hesab sahibindən aşkar edilmiş əlamətə uyğun olaraq müəyyən edilmiş rezidentlikdən imtina edilməsinə dair alınmış müvafiq sənədlər qeyd olunmalıdır.

**Misal:**



* **5-ci (“Hesab sahibindən alınmış digər sənədlər”) sətrin** xanasına hesab sahibindən hesab açılarkən alınmış digər sənədlər qeyd olunmalıdır.

**Misal:**



* **6-cı (“Özünüqiymətləndirmə formasının imzalanma tarixi”) sətrin** xanaları hesab açılarkən hesab sahibi tərəfindən doldurulan özünüqiymətləndirmə formasının imzalama tarixi barədə məlumat qeyd edilməlidir. Bu halda “GÜN.AY.İL” formatından istifadə edilməlidir.

**Misal:**

