Azərbaycan Respublikası Vergilər Nazirliyinin 27 iyun 2018-ci il tarixli 1817050000004800 nömrəli Kollegiya Qərarı ilə təsdiq edilmişdir.

**“Maliyyə institutları tərəfindən məlumat verilməli hesablar barədə hesabat”a Əlavə № 1-in tərtib edilməsi**


**Qaydası**

“Maliyyə institutları tərəfindən məlumat verilməli hesablar barədə hesabat”a Əlavə № 1 maliyyə institutu tərəfindən “Azərbaycan Respublikası Hökuməti ilə Amerika Birləşmiş Ştatları Hökuməti arasında vergi tələblərinin yerinə yetirilməsi üzrə beynəlxalq qaydalara əməl olunmasının yaxşılaşdırılması və Xarici Hesablar üzrə Vergi Əməletməsi Aktının (Foreign Account Tax Compliance Act - FATCA) tələblərinin həyata keçirilməsi barədə Saziş”ə uyğun olaraq doldurulmaqla, Bölmə 1 üzrə hesabat verilməli hesablar barəsində məlumatlar, Bölmə 2 üzrə passiv xarici qeyri-maliyyə institutunun nəzarət edən şəxsləri arasında olan ABŞ şəxsi barədə məlumatlar, Bölmə 3 üzrə isə ABŞ əlaməti mövcud hesab sahibləri barədə məlumatlar daxil edilməlidir.

**Bölmə 1. Hesabat verilməli hesablar barəsində məlumatlar**

- **1-ci (“Hesab sahibinin hüquqi statusu”) sətrin** xanalarında barəsində məlumat təqdim edilən hesab sahibinin statusundan asılı olaraq “Fiziki şəxs” və ya “Hüquqi şəxs” seçimlərindən biri edilməlidir.


**Misal:** Hesab sahibinin hüquqi statusu hüquqi şəxs olduqda “Hesab sahibinin hüquqi statusu” sətrinin “Hüquqi şəxs” xanasına “X” işarəsi qeyd edilir:



- **2-ci (“Hesab sahibinin növü”)** **sətrin** xanalarındahesab sahibinin hüquqi statusu “Fiziki şəxs” kimi qeyd edildiyi halda “Müəyyən olunmuş ABŞ şəxsi” və ya “Əməkdaşlıq etməyən hesab sahibi” seçimlərindən biri edilir.


Hesab sahibinin hüquqi statusu “Hüquqi şəxs” kimi qeyd edildiyi halda “Hesab sahibinin növü” sətrində qeyd olunmuş xanalardan (“Müəyyən olunmuş ABŞ şəxsi”; “Nəzarət edən şəxsləri arasında ABŞ şəxsi olan və statusu nəzarət edən şəxsi tərəfindən təsdiq olunan maliyyə institutu”; “İştirakçı olmayan maliyyə institutu”; “Nəzarət edən şəxsləri arasında ABŞ şəxsi olan passiv xarici qeyri-maliyyə institutu”; “Birbaşa hesabat verən xarici qeyri-maliyyə institutu; Əməkdaşlıq etməyən hesab sahibi”) müvafiq olanı seçilir. “Nəzarət edən şəxsləri arasında ABŞ şəxsi olan passiv xarici qeyri-maliyyə institutu” xanası işarələndikdə Bölmə 2-də göstərilən məlumatlar doldurulmalıdır.

**Misal:** Hesab sahibi ABŞ müəssisəsinin nümayəndəliyi olduqda, “Hesab sahibinin növü” sətrində hüquqi şəxslər üçün nəzərdə tutulan “Müəyyən olunmuş ABŞ şəxsi” xanasında “X” işarəsi qeyd edilir:



- **3-cü (“Hesab sahibi olan hüquqi şəxsin adı”) sətrin** xanalarına hüquqi şəxs olan hesab sahibinin adı (təşkilati-hüquqi forması göstərilməklə tam adı) daxil edilməlidir.

**Misal:**




- **4-cü (“Hesab sahibi olan fiziki şəxsin”) sətir** üzrə hesab sahibi olanfiziki şəxsin adı, soyadı, ata adı və doğulduğu tarix barədə məlumatlar müvafiq olaraq 4.1-ci, 4.2-ci, 4.3-cü və 4.4-cü sətirlərin xanalarında qeyd edilməlidir.

Şəxsiyyətini təsdiq edən sənədlərdə ata adı qeyd edilməyən fiziki şəxslər üçün “Ata adı” sətri üzrə müvafiq xanalar boş saxlanılır.


“Doğulduğu tarix” xanaları hər bir halda doldurulmalıdır. Bu halda “GÜN.AY.İL” formatından istifadə edilməlidir.


**Misal:** Ad, soyad, ata adı: Jordge Madison James

Doğum tarixi: 01.02.1983




- **5-ci (“Hesabın nömrəsi”) sətrin** xanasına barəsində hesabat verilən hesabın nömrəsi daxil edilməlidir. Maliyyə hesabının nömrəsi mövcud deyildirsə, bu xanada hesabı identifikasiya edən digər məlumat daxil edilməlidir (məsələn: müqavilə nömrəsi və s.). Əgər hesab nömrəsi və ya hesabı identifikasiya edən digər məlumat mövcud deyildirsə, həmin xanalara hesabın nömrəsinin əvəzinə maliyyə institutu tərəfindən hesabat məqsədləri üçün müəyyən edilmiş digər unikal seriya nömrəsi daxil edilə bilər.

**Misal:** 

****

- **6-cı (“Hesabın növü”) sətirdə** hesabın cari, depozit hesabı və yaxud digər növə aid olması barədə müvafiq xanada qeyd aparılır.

**Misal:** Maliyyə institutu tərəfindən təqdim olunan hesabın növü “Cari hesab” olduqda “Hesabın növü” sətrində “Cari hesab” xanasına “X” işarəsi qeyd edilir:



- **7-ci (“Hesab sahibinin ünvanı barədə məlumatlar”) sətir** üzrə məlumatlar aşağıdakı qaydada daxil edilir:

- **7.1-ci (“Ölkə”) və** **7.2-ci (“Ölkə kodu”) sətirlər** üzrəxanalarabarəsində hesabat verilən fiziki və ya hüquqi şəxsin müvafiq olaraq daimi yaşayış ünvanı və ya qeydiyyatda olduğu ölkəbarədə məlumat daxil edilməlidir.


“Daimi yaşayış ünvanı” dedikdə fiziki şəxsin vergi rezidenti olduğu ölkədəki ünvanı nəzərdə tutulur (daimi yaşayış ünvanı barədə məlumatın verilməsi mümkün deyildirsə, ünvan xanalarına maliyyə institutu tərəfindən fiziki şəxs olan hesab sahibi ilə əlaqə üçün istifadə edilən ünvan daxil edilir).

- **7.3-cü (“Şəhər (Rayon)”)** **sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının şəhər (rayon) hissəsi barədə məlumat daxil edilməlidir.

- **7.4-cü (“Poçt indeksi”) sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının poçt indeksi hissəsi barədə məlumat daxil edilməlidir.

- **7.5-ci (“Ünvan”) sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının digər hissələri (məsələn: küçə nömrəsi, ev nömrəsi və s.) barədə məlumatlar qeyd edilməlidir.


**Misal:**



- **8-ci (“Hesab sahibi fiziki şəxsin fərdi identifikasiya nömrəsi”)** **sətrin** xanalarına fiziki şəxsin fərdi identifikasiya nömrəsi (bundan sonra – FİN) daxil edilməlidir.

Azərbaycan vətəndaşının FİN-i həmin şəxsin şəxsiyyət vəsiqəsinin sağ aşağı küncündəki, axırdan birinci rəqəmi nəzərə alınmadan, son 7 rəqəm və hərflərdən ibarət koddur.


**Misal:**



- **9-cu (“Hesab sahibinin VÖEN-i”)** **sətrin** xanalarına həm hüquqi, həm də fiziki şəxsin mövcud olduğu halda dünyanın hər hansı bir ölkəsində, o cümlədən Azərbaycan Respublikasında (ABŞ istisna olmaqla) əldə etdiyi VÖEN-i daxil edilməlidir.


“Hesab sahibinin VÖEN-i” sətrinə VÖEN qeyd edilmişdirsə, **10-cu (“Hesab sahibinin VÖEN-in verildiyi ölkə”) sətrin**  xanalarına həmin VÖEN-in hansı ölkədə verildiyi qeyd edilməlidir (bu sətrə “ABŞ” yazıla bilməz).

**Misal:**




- **11-ci (“Hesab sahibinin ABŞ VÖEN-i”)** **sətrin** xanalarına barəsində hesabat verilən şəxsin ABŞ VÖEN-i daxil edilməlidir. ABŞ hüquqi şəxsləri üçün işəgötürənin identifikasiya nömrəsi (EIN), ABŞ fiziki şəxsləri üçün sosial sığorta nömrəsi (SSN) və fiziki şəxs vergi ödəyicisinin identifikasiya nömrəsi (ITIN) VÖEN hesab edilir.

**Misal:**




- **12-ci (“Hesab sahibinin Azərbaycan Respublikasının hesabat verən maliyyə institutundakı hesablarının ümumi sayı”) sətrin** xanaları maliyyə institutu tərəfindən mütləq doldurulmalı və həmin xanalara barəsində hesabat verilməli şəxsin hesabat verən maliyyə institutunun Azərbaycan Respublikasındakı bütün filiallarında olan hesablarının cəmi sayı qeyd edilməlidir.

**Misal:**



- **13-cü (“Hesabın açılma tarixinə görə növü”)** **sətrin** xanalarında hesabın açılma tarixinə görə iki növündən biri – yeni və ya əvvəlcədən mövcud olan hesab (yəni 1 iyul 2014-cü il tarixdə və ya daha sonra açılmışdırsa, “Yeni hesab”, 1 iyul 2014-cü il tarixədək açılmışdırsa, “Əvvəlcədən mövcud olan hesab”) seçilməlidir.


**Misal:** Hesab 30 iyun 2014-cü il tarixindən əvvəl açılmışdırsa, “Hesabın açılma tarixinə görə növü” sətrində “Əvvəlcədən mövcud hesab” xanasına “X” işarəsi qeyd edilir:



- **14-cü (“Hesabın qalığına görə növü”)** **sətrin** xanaları (“Yüksək dəyərli hesab (1 000 000 ABŞ dollarından yuxarı)” və ya “Aşağı dəyərli hesab (50 000 ABŞ dollarından yuxarı, lakin 1 000 000 ABŞ dollarından aşağı)”) yalnız “Hesab sahibinin hüquqi statusu” xanasında “Fiziki şəxs”, “Hesabın açılma tarixinə görə növü” xanasında isə “Əvvəlcədən mövcud olan hesab” seçimi edildikdə aktivləşir. Əgər fiziki şəxsə məxsus əvvəlcədən mövcud olan hesabın 30 iyun 2014-cü il tarixinə qalığı və ya dəyəri 50 000 ABŞ dollarından 1 000 000 ABŞ dollarınadəkdirsə, bu xanada “Aşağı dəyərli hesab”, 1 000 000 ABŞ dollarını keçdikdə “Yüksək dəyərli hesab” seçilir.


**Qeyd:** Əvvəlcədən mövcud olan aşağı dəyərli hesabların hərtərəfli yoxlanması üzrə son tarix 30.06.2016-cı il müəyyən edilmişdir.

**Misal:** 30 iyun 2014-cü il tarixindən əvvəl açılmış hesabın həmin tarixə qalığı 1 000 000 ABŞ dollarından çox olarsa, “Hesabın qalığına görə növü” sətrində “Yüksək dəyərli hesab” xanasına “X” işarəsi qeyd edilir:



- **15-ci (“Hesab il ərzində bağlandıqda”)** **sətrin** xanalarına məlumat verilməli hesab hesabatın əhatə etdiyi dövr ərzində bağlandıqda “X” işarəsi qeyd edilməli və hesabın bağlanma tarixi yazılmalıdır.

**Misal:**




- **16-cı (“Dövrün sonuna hesabın”) sətir** üzrəməlumatlar aşağıdakı qaydada daxil edilir:

- **16.1-ci (“Qalığı və ya dəyəri”)** **sətrin** xanalarına hesabat verilməli hesabların hesabat dövrünün sonuna olan qalığı və ya dəyəri (hesabat dövrünün sonunadək bağlanmışdırsa, hesabın bağlanmazdan əvvələ olan qalığı və ya dəyəri) barədə məlumatlar daxil edilməlidir. Bu halda hesabın qalığı və ya dəyəri hansı valyutadadırsa, konvertasiya aparılmadan həmin məbləğ göstərilə bilər. Birgə hesabların hər bir sahibi üçün bu xanada həmin hesabların tam qalığı və ya dəyəri göstərilir.

- **16.2-ci (“Valyuta kodu”) sətrin** xanalarında hesabın qalığının və ya dəyərinin, habelə hesaba ödənilmiş gəlirlərin ifadə olunduğu valyutanın kodu siyahıdan seçilərək əlavə edilir.

- **16.3-cü (“Qalığının və ya dəyərinin ABŞ dolları ekvivalenti”)** **sətrin** xanalarında 16.1-ci (“Qalığı və ya dəyəri”) sətrin xanalarındakı məbləğin Azərbaycan Respublikasının Mərkəzi Bankının müəyyənləşdirdiyi rəsmi məzənnə ilə müəyyən edilmiş ekvivalenti daxil edilməlidir.

**Misal:**




- **17-ci (“Hesaba (hesabla bağlı) ödənilmiş və ya hesablanmış dividendlərin məbləği (ABŞ dolları ilə)”), 18-ci (“Hesaba (hesabla bağlı) ödənilmiş və ya hesablanmış faizlərin məbləği (ABŞ dolları ilə)”), 19-cu (“Hesaba (hesabla bağlı) ödənilmiş girovdan azad edilmə üzrə gəlirlərin məbləği (ABŞ dolları ilə)”) və 20-ci (“Hesaba (hesabla bağlı) ödənilmiş digər gəlirlərin məbləği (ABŞ dolları ilə)”) sətrin** xanaları bu barədə məlumat olduqda doldurulmalı, əks halda mövcud olan “0” rəqəmi saxlanılmalıdır.

Depozitar hesabları üzrə təqvim ili və ya digər müvafiq hesabat dövrü ərzində hesabda saxlanılan aktivlərlə bağlı hesaba (və ya hesabla bağlı) ödənilmiş və ya hesablanmış faizlərin, dividendlərin və digər gəlirlərin ümumi məbləği və Azərbaycan Respublikasının hesabat verən maliyyə institutunun hesab sahibi üçün depozitar, investisiya şirkəti, nominal saxlayıcı və ya agent kimi çıxış etdiyi aktivin satılmasından və ya girovdan azad edilməsindən əldə olunan və təqvim ili və ya digər müvafiq hesabat dövrü ərzində hesaba ödənilmiş və ya hesablanmış ümumi gəlirlər barəsində məlumat verilməsi tələb edilir.

Bank hesabları üzrə təqvim ili və ya digər müvafiq hesabat dövrü ərzində hesaba ödənilmiş və ya hesablanmış faizlərin ümumi məbləği barəsində məlumat verilməsi tələb edilir.

Digər hesablar üzrə isə təqvim ili və ya digər müvafiq hesabat dövrü ərzində Azərbaycan Respublikasının hesabat verən maliyyə institutunun öhdəlik götürdüyü və ya borclu olduğu hesabla əlaqədar hesab sahibinə ödənilmiş və ya hesablanmış ümumi məbləğ, o cümlədən hesab sahibinə geri qaytarılan ödənişlərin ümumi məbləği barəsində məlumat verilməsi tələb edilir.

**Misal:**



**Bölmə 2. Passiv xarici qeyri-maliyyə institutunun nəzarət edən şəxsləri arasında olan ABŞ şəxsi barədə məlumatlar.**

Bu bölmə yalnız “Hesab sahibinin hüquqi statusu” “Hüquqi şəxs”, “Hesab sahibinin növü” isə “Nəzarət edən şəxsləri arasında ABŞ şəxsi olan və statusu nəzarət edən şəxsi tərəfindən təsdiq olunan maliyyə institutu” və ya “Nəzarət edən şəxsləri arasında ABŞ şəxsi olan passiv xarici qeyri-maliyyə institutu” olduqda doldurulur.

- **1-ci (“Hüquqi şəxsin adı”) sətrin** xanalarında hesab sahibi olan hüquqi şəxsin adı (təşkilati-hüquqi forması göstərilməklə tam adı), **2-ci (“Fiziki şəxsin”) sətir** üzrə nəzarət edən fiziki şəxsin adı, soyadı, ata adı və doğum tarixibarədə məlumatlar müvafiq olaraq **2.1-ci, 2.2-ci, 2.3-cü və 2.4-cü** sətirlərin xanalarında qeyd edilir.


Şəxsiyyətini təsdiq edən sənədlərdə ata adı qeyd edilməyən nəzarət edən fiziki şəxslər üçün “Ata adı” sətri üzrə müvafiq xana boş buraxılmalıdır. “Doğulduğu tarix” xanası hər bir halda doldurulmalıdır. Bu halda “GÜN.AY.İL” formatından istifadə edilməlidir.

**Misal:**

Hüquqi şəxs: Ayna 15 LLC

Fiziki şəxs: James Daniel

Doğum tarixi: 12.06.1975



- **3-cü (“Ünvan barədə məlumatlar”)** **sətir** üzrə məlumatlar aşağıdakı qaydada daxil edilir:

- **3.1-ci (“Ölkə”) və** **3.2-ci (“Ölkə kodu”) sətirlər** üzrəxanalarabarəsində hesabat verilən fiziki və ya hüquqi şəxsin müvafiq olaraq daimi yaşayış ünvanı və ya qeydiyyatda olduğu ölkəbarədə məlumat daxil edilməlidir. Hesab sahibinin qeydiyyatda olduğu ölkə seçildikdə “Ölkə kodu” xanası avtomatik doldurulur.


“Daimi yaşayış ünvanı” dedikdə şəxsin vergi rezidenti olduğu ölkədəki ünvan nəzərdə tutulur (daimi yaşayış ünvanı barədə məlumatın verilməsi mümkün deyildirsə, ünvan xanalarına maliyyə institutu tərəfindən hesab sahibi ilə əlaqə üçün istifadə edilən ünvan daxil edilir).

- **3.3-cü (“Şəhər (Rayon)”)** **sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının şəhər (rayon) hissəsi barədə məlumat daxil edilməlidir.

- **3.4-cü (“Poçt indeksi”)** **sətrin** xanalarına barəsində hesabat verilən fiziki və ya hüquqi şəxsin müvafiq olaraq daimi yaşayış və ya hüquqi (və ya faktiki) ünvanının poçt indeksi hissəsi barədə məlumat daxil edilməlidir.


- **3.5-ci (“Ünvan”**) **sətrin** xanalarına hesab sahibinin daimi yaşayış və ya hüquqi (və ya faktiki) ünvanının digər hissələri (məsələn: küçə nömrəsi, ev nömrəsi və s.) barədə məlumatlar qeyd edilməlidir.

**Misal:**




- **4-cü (“Fiziki şəxsin VÖEN-i”) sətrin** xanalarına fiziki şəxsin mövcud olduğu halda dünyanın hər hansı bir ölkəsində, o cümlədən Azərbaycan Respublikasında (ABŞ istisna olmaqla) əldə etdiyi VÖEN-i daxil edilməlidir. “Fiziki şəxsin VÖEN-i” sətrində VÖEN qeyd edilmişdirsə, **5-ci (“Fiziki şəxsin VÖEN-nin verildiyi ölkə”)** **sətrin** xanalarına həmin VÖEN-in hansı ölkədə verildiyi qeyd edilməlidir (bu sətrə “ABŞ” yazıla bilməz).

**Misal:**



- **6-cı (“Fiziki şəxsin ABŞ VÖEN-i”) sətrin** xanalarına barəsində hesabat verilən fiziki şəxsin ABŞ VÖEN-i “Fiziki şəxsin ABŞ VÖEN-i” sətrinə daxil edilməlidir. ABŞ fiziki şəxsləri üçün sosial sığorta nömrəsi (SSN) və fiziki şəxs vergi ödəyicisinin identifikasiya nömrəsi (ITIN) VÖEN hesab edilir.


**Misal:**



**Bölmə 3. ABŞ əlaməti mövcud hesab sahibləri barədə məlumatlar**

- **1-ci (“Hesabat verilməsi tələb olunmayan ABŞ əlaməti mövcud hesab sahiblərinin olmaması təsdiq edilir”) sətrin**  xanası işarələnməklə hesabat verilməsi tələb olunmayan ABŞ əlaməti mövcud hesab sahiblərinin olmadığı təsdiq edilir.

**Misal:**




- **2-ci** **(“Fiziki şəxsin”)** **sətri** üzrəfiziki şəxs olan hesab sahibinin adı,soyadı, ata adı və doğulduğu tarix barədə məlumatlar müvafiq olaraq **2.1-ci, 2.2-ci, 2.3-cü və 2.4-cü sətirlərin** xanalarına daxil edilir.

Şəxsiyyətini təsdiq edən sənədlərdə ata adı qeyd edilməyən fiziki şəxslər üçün “Ata adı” sətri üzrə müvafiq xana boş buraxılmalıdır. “Doğulduğu tarix” xanası hər bir halda doldurulmalıdır. Bu halda “GÜN.AY.İL” formatından istifadə edilməlidir.

**Misal:** Fiziki şəxs: James Daniel


Doğum tarixi: 12.06.1975



- **3-cü (“Hesab sahibindən alınmış forma”) sətrin** xanalarındahesab açmaq üçün müraciət etmiş fiziki şəxs tərəfindən təqdim edilmiş formanın W-8 və ya W-9 olmasından asılı olaraq xanalardan biri işarələnməlidir. Hesab sahibi sənəd təqdim etməkdən imtina etdikdə bu xanalardan heç biri seçilmir və həmin şəxs üzrə “Hesab sahibinin növü” xanasında “Əməkdaşlıq etməyən hesab sahibi” kimi qeyd edilməklə barəsində hesabatın 1 nömrəli əlavəsinin 1-ci bölməsində göstərilən məlumatlar təqdim edilməlidir.

Hesab sahibinin vergi məqsədləri üçün ABŞ vətəndaşı və ya rezidenti olduğu təsdiq edildiyi halda W-9 forması, lakin bunun əksini təsdiq etmək üçün W-8 forması doldurulmalıdır.


**Misal:** Hesab sahibindən W-8 forması alındıqda müvafiq olaraq “Hesab sahibindən alınmış forma” sətrində “W-8” xanasına “X” işarəsi qeyd edilir:



- **4-cü (“Hesab sahibinin ABŞ əlamətləri”)** **sətrin** müvafiq xanalarında hesab sahibinin hesabındakı vəsaitin qalığından asılı olmayaraq (“ABŞ vətəndaşlığı və ya rezidentliyi”, “Yaşıl kart (Green card)”, “Maliyyə vəsaitlərinin ABŞ-da mövcud olan hesaba köçürülməsi üçün uzunmüddətli ödəniş tapşırıqları”, “Doğum yerinin ABŞ-da olması”, “ABŞ-da ünvanı olan şəxsə verilən qüvvədə olan etibarnamə və ya imza hüququ”, “ABŞ-da telefon nömrəsi”, “Maliyyə institutunda hesab sahibi ilə bağlı sənədlərdə yeganə ünvanın "nümayəndə ünvanı" və ya "saxlanılmış poçt ünvanı" olması”, “ABŞ-da müəyyən müddət keçirmə testi”, “ABŞ-da poçt ünvanı və ya yaşayış ünvanı”) qeyd aparılmalıdır.


**Qeyd:** Hesab sahibinin hesabat verilməli hesabı olmadıqda hər hansı ABŞ əlaməti aşkar olunarsa, digər xanalar boş buraxılmaqla əlamət olan xana işarələnməlidir. Hesab sahibinin birdən çox əlamətinin olması mümkündür.

**Misal:** Hesab sahibinin ABŞ vətəndaşı və ya rezidenti və eyni zamanda ABŞ-da telefon nömrəsi olduqda, həmin xanalarda X işarəsi qeyd edilməlidir:




- **5-ci (“Hesab sahibində aşkar edilmiş əlamətə uyğun olaraq ondan alınmış sənədlər”) sətrin** xanalarında hesab sahibindən alınmış sənədlərdən biri və ya bir neçəsi işarələnməklə göstərilməlidir. Yalnız hesab sahibi sənəd təqdim etməkdən imtina etdikdə bu xanalardan heç biri seçilməyə bilər.

**Misal:** Hesab sahibi ABŞ vətəndaşlığını itirdiyini təsdiq edən sənədi təqdim edərsə, W-8 formasına uyğun olaraq “Hesab sahibində aşkar edilmiş əlamətə uyğun olaraq ondan alınmış sənədlər” sətrində “Hesab sahibindən onun ABŞ vətəndaşlığını itirdiyini təsdiq edən rəsmi sənədin surəti alınmışdır” xanasına “X” işarəsi qeyd edilir.



* **6-cı (“Hesab sahibindən beynəlxalq məlumat mübadiləsi ilə əlaqədar alınmış digər sənədlər”) sətrin** xanasında hesab sahibindən beynəlxalq məlumat mübadiləsi ilə əlaqədar alınmış digər sənədlər qeyd edilir.

**Misal:**



- Hesab sahibindən özünüqiymətləndirmə forması (W-8 və ya W-9) alınmışdırsa, **7-ci (“Özünüqiymətləndirmə formasının imzalanma tarixi”) sətrin** xanalarınahəmin formanın üzərində qeyd edilmiş imzalanma tarixi daxil edilməlidir.

**Qeyd:** Hesabat verilməli hesab sahibi tərəfindən maliyyə institutuna W-9 forması təqdim edilmişdirsə, həmin hesab sahibi üzrə Bölmə 1-in 11-ci sətri üzrə “Hesab sahibinin ABŞ VÖEN-i” xanalarının doldurulması mütləqdir.

Özünüqiymətləndirmə formasının doldurulma tarixi “GÜN.AY.İL” formatında daxil edilir.

**Misal:**

